CELEX: 62018CA0666
Language: hu
Date: 2019-12-18 00:00:00
Title: C-666/18. sz. ügy: A Bíróság (ötödik tanács) 2019. december 18-i ítélete (a Cour d'appel de Paris [Franciaország] előzetes döntéshozatal iránti kérelme) – IT Development SAS kontra Free Mobile SAS (Előzetes döntéshozatal – Szellemi tulajdon – A szellemitulajdon-jogok tiszteletben tartása – 2004/48/EK irányelv – A számítógépi programok jogi védelme – 2009/24/EK irányelv – Szoftverfelhasználási szerződés – Valamely számítógépi program forráskódjának valamely engedélyes általi, a felhasználási engedélyt sértő, engedély nélküli módosítása – A szoftver szerzője által az engedélyessel szemben indított bitorlási kereset – Az alkalmazandó felelősségi rendszer jellege)

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/15
            
         
      A Bíróság (ötödik tanács) 2019. december 18-i ítélete (a Cour d'appel de Paris [Franciaország] előzetes döntéshozatal iránti kérelme) – IT Development SAS kontra Free Mobile SAS
      (C-666/18. sz. ügy) (1)
      
      (Előzetes döntéshozatal - Szellemi tulajdon - A szellemitulajdon-jogok tiszteletben tartása - 2004/48/EK irányelv - A számítógépi programok jogi védelme - 2009/24/EK irányelv - Szoftverfelhasználási szerződés - Valamely számítógépi program forráskódjának valamely engedélyes általi, a felhasználási engedélyt sértő, engedély nélküli módosítása - A szoftver szerzője által az engedélyessel szemben indított bitorlási kereset - Az alkalmazandó felelősségi rendszer jellege)
      (2020/C 61/18)
      Az eljárás nyelve: francia
      
         A kérdést előterjesztő bíróság
      
      Cour d'appel de Paris
      
         Az alapeljárás felei
      
      
         Felperes: IT Development SAS
      
         Alperes: Free Mobile SAS
      
         Rendelkező rész
      
      A szellemi tulajdonjogok érvényesítéséről szóló, 2004. április 29-i 2004/48/EK európai parlamenti és tanácsi irányelvet és a számítógépi programok jogi védelméről szóló, 2009. április 23-i 2009/24/EK európai parlamenti és tanácsi irányelvet úgy kell értelmezni, hogy a valamely számítógépi program felhasználási szerződésében foglalt azon kikötés megsértése, amely az említett programhoz fűződő szerzői jogok jogosultjának szellemitulajdon-jogait érinti, a 2004/48 irányelv értelmében vett „szellemitulajdon-jogok megsértésének” fogalma alá tartozik, és hogy ennek következtében az említett jogosultat a nemzeti jog szerint alkalmazandó felelősségi rendszertől függetlenül megillethetik az utóbbi irányelvben előírt biztosítékok.
      
         (1)  HL C 4., 2019.1.7.